( 256 ) 
dement sans erreurs, vos voluntés sans contredict, vos 
fiances, faicts, parolles et mémoires sans obliance, le re- 
merciant des grâces que faictes vous a, que chacun jour 
fait. Soiez maitre de vos deffrénées et légieres voluntez, 
et de tout appétit désordonnée. Soiez humble et nul ne 
vous portera envie, mais serez de tous prisé et honnoré. 
Selon que les gens sont et qu’ils valent faictes leur hon- 
neur, et à tous bonne chère joyeuse sans effroy ne trop 
de langage, mais contenance asseurée monstrant à gens 
de tous estats amour et que estes homme. Tenez hault et 
bon conseil et le croiez, non pensant estre de vous ce 
qu’en cuidez, mais tel que les entendus vous estiment. 
Parlez peu, et le besoin n'y est, car mieulx vault que 
les oreilles des gens soient ardentes ouvertes et volen- 
tureuses pour vous escouter, que saoullées ennuyées et 
étourdies de votre continuel cacquettement, et quant 
vouldrez aucune chose dire, aiez vostre parler hardy, 
bel, doux, nouveau, bien pensé et fort attrempé, non le 
faisant long si la matière ne le requiert, escoutez debon- 
nairement qui vers vous vient et s'adresse avec bon re- 
cueil et à loisir, ne rompez son parler et n’en déniez la 
conclusion, entendez bien sa venue, soiez froid à res- 
pondre, et pour son dépeschement bien conseillé, si 
ainsy le faictes, point ne fauldrez tousiours apprendre, et 
chacun sera de vous content. 
Prenez plaisir à prendre à bien tenir et faire justice, 
car qui la fait en tous endroits il est du peuple le salut, 
et aux vertus comparé : prince juste et raisonnable vault 
